EXTRACTO DO ACORDO DA XUNTA DE GOBERNO DA DEPUTACIÓN DE PONTEVEDRA DO 28 DE XANEIRO DE 2019 POLO QUE SE APROBAN AS BASES REGULADORAS DO PROGRAMA “DEPO EN MARCHA” PARA O ANO 2019
ADMINISTRACIÓN LOCAL — Provincial — Deputación Provincial (Subvencións e axudas, 01/02/2019)

De conformidade co previsto nos artigos 17.3. b) e 20.8. a) da Lei 38/2003, de 17 de novembro, xeral de subvencións (LXS), publícase o extracto da convocatoria cuxo texto completo se pode consultar na Base de Datos Nacional de Subvencións (BDNS): Entidades de persoas maiores, xubiladas e pensionistas da provincia de Pontevedra que cumpran algún dos seguintes requisitos: 1) Asociacións, federacións ou confederacións e fundacións que figuren no Rexistro Único de Entidades Prestadoras de Servizos Sociais (RUEPSS) como entidades de iniciativa social dentro da área das persoas maiores da provincia de Pontevedra 2) Entidades que figuren no Rexistro xeral de asociacións, recollidas dentro da provincia de Pontevedra e clasificadas na categoría tipo: terceira idade, pensionistas ou persoas xubiladas 3) Asociacións de persoas maiores, pensionistas, prexubiladas e xubiladas non recollidas nas anteriores 4) Entidades que, sen estaren rexistradas nas categorías anteriores, xustifiquen o seu labor no ámbito das persoas maiores Todas as solicitudes presentadas por entidades de mulleres ou outras entidades que realicen actividades no ámbito da muller (independentemente das súas vogalías) quedarán excluídas desta convocatoria por existir unha específica do Servizo de Igualdade. As persoas maiores que sexan socias das entidades adxudicatarias terán preferencia na inscrición nos obradoiros. Poderán beneficiarse do programa e, polo tanto, participar nos obradoiros, persoas non socias destas entidades, sempre que existan prazas vacantes, de acordo co procedemento establecido nestas bases. Estas bases teñen por obxecto a regulación da convocatoria pública por parte da Deputación do programa “Depo en marcha” 2019, que ten por finalidade favorecer o envellecemento activo das persoas maiores da provincia de Pontevedra a través de distintos obradoiros que axuden a optimizar as oportunidades de saúde, a participación e a seguridade co fin de mellorar a súa calidade de vida; establecer relacións sociais e favorecer a participación en actividades que melloren o seu estado anímico; potenciar movementos de participación e de cooperación social; promover espazos de encontro e intercambio de experiencias e favorecer a súa independencia para evitar o illamento e as situacións de soidade. Estas bases reguladoras foron aprobadas por acordo da Xunta de Goberno da Deputación de Pontevedra de 28 de xaneiro de 2019 e publicadas no Boletín Oficial da Provincia de Pontevedra (BOPPO) de 01 de febreiro de 2019. A contía máxima dispoñible para levar a cabo o programa “Depo en marcha” para o ano 2019 é de cento cincuenta e seis mil (156.000,00) euros. O prazo de presentación de solicitudes será de 15 días hábiles contados a partir do día seguinte ao da publicación da convocatoria no BOPPO. Condicións do programa: A institución provincial ofertará os obradoiros a través dunha empresa especializada na materia, que será responsable da execución, coordinación e avaliación do programa O procedemento de concesión será o de concorrencia non competitiva. No caso de que o número de solicitudes exceda o número de obradoiros ofertados, desde a Deputación elaborarase a lista seguindo a orde de prelación que se detalla na base novena Solicitudes e documentación: cada entidade poderá presentar unha solicitude, no modelo normalizado, e achegará a documentación establecida na base cuarta Pontevedra, 31 de Xaneiro de 2019 A presidenta M.ª del Carmen Silva Rego